4 града, където желанията се сбъдват - Интересно - EdnaJena.com
Днес мистични точки, където съгласно поверията можеш да намислиш желание и то непременно да се сбъдне, има във всеки уважаващ себе си град
Храмът „Айя София" („Света София") е действително грандиозен и е построен във византийски времена като главната православна катедрала. След това Константинопол пада в ръцете на турците и „Света София" е превърната в джамия. Днес тя е само музей. Трябва обаче да се отдаде дължимото на мюсюлманите: за разлика от католиците, те почти никога не са разрушавали и разграбвали светини, а само са ги „препрофилирали". Затова храмът е запазен до наши дни.
Една от колоните носи названието „Плачеща". Тя е покрита с мед, върху която обикновено се кондензира влага, така че тя наистина „плаче". В колоната има дупка, в която човек може да пъхне палеца си, а след това да го завърти на 360° по часовниковата стрелка (за целта трябва да извие цялото си тяло). Ако усети на пръста си влага, желанието му ще се сбъдне.
Най-знаменитото място в Словеня е, разбира се, езерото Блед в Словенските Алпи. На брега му и досега стои вилата на Йосип Броз Тито, където обичал да си почива диктаторът.
В центъра на езерото на остров Блед има бяла камбанария от XV век, където бие „камбаната на желанията". Въжето й е прокарано през дупка в покрива и се спуска до земята. Трябва три пъти да се дръпне с всички сили и ако високо над главата си чуете звън, желанието ви ще се сбъдне. За целта се изисква определена физическа подготовка, затова жените невинаги успяват.
На острова често идват сватбени делегации. Младоженците заедно дърпат въжето, бият камбаната и си намислят желание за двама.
Знаменитият Карлов мост е главната забележителност на най-красивия град в Европа. От първия камък строителството на мост...